**Ministru kabineta rīkojuma projekta**

**„Par valstij dividendēs izmaksājamo valsts sabiedrības ar ierobežotu atbildību „Rīgas cirks” peļņas daļu” sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par valstij dividendēs izmaksājamo valsts sabiedrības ar ierobežotu atbildību „Rīgas cirks” peļņas daļu” (turpmāk – Projekts) sagatavots saskaņā ar Likuma par budžetu un finanšu vadību 5.panta otro daļu, [Publiskas personas kapitāla daļu un kapitālsabiedrību pārvaldības likuma](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums) [28.panta](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums#p28) pirmo daļu un Ministru kabineta 2015.gada 22.decembra noteikumu Nr.806 „Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – Noteikumi Nr.806) 10.punktu, kas nosaka, ka valsts kapitāla daļu turētājs priekšlikumu par dividendēs izmaksājamo peļņas daļu (procentos no kapitālsabiedrības tīrās peļņas), kas atšķiras no kapitālsabiedrības stratēģijā noteiktā, piecu darbdienu laikā pēc kapitālsabiedrības gada pārskata apstiprināšanas iesniedz Finanšu ministrijai un koordinācijas institūcijai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts sabiedrība ar ierobežotu atbildību „Rīgas cirks” (turpmāk – kapitālsabiedrība) ir valsts kapitālsabiedrība, kurā 100 % kapitāla daļu turētāja ir Kultūras ministrija. Kapitālsabiedrība 2016.gadu ir noslēgusi ar 26 355 *euro* peļņu. Saskaņā ar likuma „Par vidēja termiņa budžeta ietvaru 2017., 2018. un 2019.gadam” 19.panta pirmo daļu minimālo dividendēs izmaksājamo peļņas daļu par 2016., 2017. un 2018. pārskata gadu kapitālsabiedrībām, kurās visas kapitāla daļas tieši vai pastarpināti pieder valstij, 2017.gadā (par 2016. pārskata gadu) nosaka un aprēķina 85 procentu apmērā. Līdz ar to kapitālsabiedrībai par 2016.pārskata gadu būtu jāieskaita valsts budžetā dividendes 22 401,75 *euro* apmērā.Saskaņā ar kapitālsabiedrības dalībnieku sapulces 2017.gada 20.aprīļa protokolu, izskatot jautājumu par kapitālsabiedrības gada pārskata apstiprināšanu, ir pieņemts lēmums priekšlikumu par atšķirīgas dividendēs izmaksājamās peļņas daļu virzīt izskatīšanai Ministru kabinetā. Līdz ar to šobrīd lēmums par kapitālsabiedrības 2016.gada peļņas sadali nav pieņemts un peļņa nav sadalīta. 2016.gada nesadalītā peļņa atbilstoši Gada pārskatu [un konsolidēto gada pārskatu likum](http://likumi.lv/ta/id/147385-konsolideto-gada-parskatu-likums)a 20.pantam ir ietverta attiecīgā pārskata gada bilances postenī „Iepriekšējo gadu nesadalītā peļņa”.Likuma „Par vidēja termiņa budžeta ietvaru 2017., 2018. un 2019.gadam” 19.panta otrā daļa nosaka, ka Ministru kabinets normatīvajos aktos noteiktajos gadījumos un kārtībā var pieņemt lēmumu par atšķirīgu dividendēs izmaksājamo minimālo peļņas daļu. Noteikumu Nr.806 11.2.1.punkts nosaka, ka valsts kapitāla daļu turētājs iesniedz Finanšu ministrijai un koordinācijas institūcijai Noteikumu Nr.806 [10.punktā](http://likumi.lv/ta/id/278921-kartiba-kada-valsts-kapitalsabiedribas-un-publiski-privatas-kapitalsabiedribas-kuras-valsts-ir-dalibnieks-akcionars#p10) minēto priekšlikumu un attiecīgu Ministru kabineta rīkojuma projektu un anotāciju, ja no kapitālsabiedrības darbības neatkarīgu apstākļu dēļ, neparedzētu notikumu vai ārkārtas situāciju dēļ ir iestājušās faktiskās sekas, kuru novēršanai un kapitālsabiedrības stratēģijā noteikto mērķu īstenošanai kapitālsabiedrības rīcībā nepieciešams atstāt finanšu līdzekļus dividendēs izmaksājamās peļņas daļas apmērā. 2016.gada 9.februārī Būvniecības valsts kontroles birojs (turpmāk – BVKB) veica cirka ēkas apsekošanu un 2016.gada 10.februārī izdeva atzinumu, kurā tika norādīts uz būtiskiem defektiem ēkas fasādes konstrukcijām. Pamatojoties uz BVKB atzinumu, Kultūras ministrija 2016.gada 29.februārī ar lēmumu Nr.2.5.-3-8 uzdeva valdei:1. ne vēlāk kā līdz 2016.gada 1.decembrim novērst bīstamību – veikt cirka ēkas Merķeļa ielas fasādes konservāciju, lai novērstu tās iespējamo apgāšanos, un iesniegt BVKB būvdarbu izpildes dokumentāciju;
2. aizliegt cirka ēkas kā publiskas būves ekspluatāciju līdz būvniecību reglamentējošo normatīvo aktu kārtībā ir veikta cirka ēkas atjaunošana (restaurācija) vai pārbūve un novērsta atzinumā konstatētā cirka ēkas bīstamība.

Pamatojoties uz BVKB lēmumu, cirka ēka publiskiem pasākumiem tika slēgta un izrāžu darbība tika pārtraukta. Reaģējot uz būtisko ieņēmumu kritumu, kā arī izrāžu darbības apturēšanu cirka ēkā, kapitālsabiedrība bija spiesta veikt darbinieku atlaišanu. Tāpat 2016.gada 9.augustā pēc Kultūras ministrijas pieprasījuma tika veikta budžeta pārplānošana, pielāgojot mērķus jaunajiem apstākļiem. Kopumā 2016.gadā kapitālsabiedrība darbojās minimālā apjomā, galveno uzmanību veltot cirka ēkas bīstamības novēršanai.Finanšu līdzekļi nepieciešami esošās cirka ēkas atjaunošanai un pārbūvei, kā arī jaunu cirka darbības virzienu attīstīšanai laikā, kamēr cirka telpās nav iespējama izrāžu darbība. Finanšu līdzekļi tiks ieguldīti fasādes un blakus esošo ēku monitoringam 6 921.20 *euro* apmērā, Rīgas cirka ēkas metu konkursa sagatavošanai 10 260 *euro* apmērā. un 5 220,55 *euro* paredzēti Rīgas cirka skolas attīstīšanai, daļēji sedzot izmaksas nodarbību telpu nomai, pasniedzēju atalgojumam un skolas darbībai nepieciešamā inventāra iegādei. Rīgas cirka skolas darbība ir vērsta uz ilgtermiņa ieguldījumiem Latvijas cirka mākslas attīstībā, veicinot bērnu un jauniešu profesionālo interesi par cirka mākslu, jaunas profesionāļu paaudzes veidošanu, kā arī cirka tēla veidošanu un skatītāju izglītošanu. 2017.gadā Rīgas cirka skolas ieņēmumi, kas sastāv no dalībnieku biedru naudām, plānoti aptuveni 4 900 *euro* apmērā un kas sastāda 0,7% no kapitālsabiedrības 2017.gadā plānotajiem ieņēmumiem. Rīgas cirka skolā darbojas neliels dalībnieku skaits (Latvijas vietējie iedzīvotāji - bērni no septiņu līdz 15 gadu vecumam un pieaugušie), proti, pasākumam ir lokāls raksturs un šāds atbalsts neiespaido tirdzniecības apstākļus un konkurenci Eiropas Savienībā, līdz ar to finansējuma piešķiršana Rīgas cirka skolai nekvalificējas kā komercdarbības atbalsts.Kapitālsabiedrības 2016.gada darbību raksturojošie rādītāji pievienoti Projekta sākotnējās ietekmes ziņojuma (anotācijas) pielikumā.Ar kapitālsabiedrību, pamatojoties uz Kultūras institūciju likuma 23.panta otro daļu, 2015.gada 6.janvārī noslēgts līdzdarbības līgums Nr.5.1.-8-8 „Par atsevišķu valsts pārvaldes uzdevumu deleģēšanu kultūras jomā”, saskaņā ar kuru kapitālsabiedrība veic valsts deleģētus pārvaldes uzdevumus kultūras jomā, kuru ietvaros kapitālsabiedrības tiešie uzdevumi ietver sabiedrības vajadzībām nodrošināt un padarīt pieejamus profesionālās mākslas produktus – cirka izrādes.Attiecībā uz Eiropas Savienības dalībvalstu tiesībām veikt intervences kultūras pakalpojumu tirgū dažādu atbalsta pasākumu veidā (granti, dotācijas, projektu finansējums, nodokļu atvieglojumi), kultūras pakalpojumi ir izņēmums, kas paredzēts gan Līgumā par Eiropas Savienības darbību, gan tiek plaši piemērots Eiropas Savienības dalībvalstu praksē.Līguma par Eiropas Savienības darbību 167.pants paredz, ka „Savienība veicina dalībvalstu kultūru uzplaukumu, respektējot to nacionālās un reģionālās atšķirības un vienlaikus pievēršot uzmanību kopīgajam kultūras mantojumam. (..) Rīkojoties saskaņā ar citiem Līguma noteikumiem, Savienība ņem vērā kultūras aspektus, jo īpaši, lai respektētu un veicinātu kultūru daudzveidību”. Savukārt Līguma par Eiropas Savienības darbību 107.panta 3.punkta d) apakšpunkts nosaka, ka „atbalstu, kas veicina kultūru un kultūras mantojuma saglabāšanu, ja tāds atbalsts neiespaido tirdzniecības nosacījumus un konkurenci Savienībā tiktāl, ka tas ir pretrunā kopīgām interesēm, var uzskatīt par saderīgu ar iekšējo tirgu.” Papildus 2016.gada 19.jūlijā tika pieņemts Eiropas Komisijas paziņojums par Līguma par Eiropas Savienības darbību 107.panta 1.punktā minēto valsts atbalsta jēdzienu(2016/c 262/01) (turpmāk – Paziņojums par valsts atbalsta jēdzienu), tostarp skaidrojot valsts atbalsta nosacījumu piemērošanu atsevišķu nozaru ietvaros, piemēram, kultūrai un kultūrvēsturiskā mantojuma saglabāšanai, dabas aizsardzībai. Saskaņā ar Paziņojuma par valsts atbalsta jēdzienu 33. un 34.punktā noteikto kultūras un kultūrvēsturiskā mantojuma saglabāšanas jomā ietilpst ļoti plašs mērķu un darbību loks, tostarp muzeji, arhīvi, bibliotēkas, mākslas un kultūras centri vai telpas, teātri, operas nami, koncertzāles, arheoloģiskie objekti, pieminekļi, vēsturiskie objekti un celtnes, tradicionālās paražas un amatniecība, festivāli un izstādes, kā arī kultūras un mākslas izglītības pasākumi. Eiropas Komisija ir norādījusi, ka atsevišķas ar kultūru, kultūrvēsturiskā mantojuma saglabāšanu un dabas aizsardzību saistības darbības var būt organizētas nekomerciāli un tādējādi tās ir tādas, kurām nav saimnieciska rakstura, līdz ar to publiskais finansējums, kas tām piešķirts, var nebūt valsts atbalsts. Arī tad, ja no kultūras iestādes apmeklētājiem vai sabiedrībai pieejama kultūras vai kultūrvēsturiskā mantojuma saglabāšanas pasākuma dalībniekiem tiek prasīta samaksa, kas sedz tikai daļu no faktiskajām izmaksām, šim pasākumam tik un tā nav saimnieciska rakstura, jo šādu samaksu nevar uzskatīt par reālu atlīdzību par sniegto pakalpojumu. Eiropas Komisijas skaidrojumā – „*daļa no faktiskajām izmaksām*” ir ne vairāk kā 50 procentus no kopējiem kultūras iestādes izdevumiem (biļešu ieņēmumi, maksas pakalpojumu u.c. pašu ieņēmumi).Saskaņā ar 2016.gada darbības rādītājiem kapitālsabiedrības pašu ieņēmumi no saimnieciskās darbības, tai skaitā no biļešu tirdzniecības, 2016.gadā bija 151 717 *euro*, kas veidoja 30,0% no kopējiem kapitālsabiedrības izdevumiem kultūras pakalpojumu pieejamības nodrošināšanā. Savukārt dotācija no valsts pamatbudžeta bija 372 842 *euro* jeb 73,8% no kopējiem kapitālsabiedrības izdevumiem kultūras pakalpojumu pieejamības nodrošināšanā, tāpēc kapitālsabiedrība nav uzskatāma par saimnieciskās darbības veicēju un komercdarbības atbalstu regulējošās normas nav jāpiemēro.Sakarā ar to, ka ārkārtas situāciju dēļ ir iestājušās faktiskās sekas, kuru novēršanai un kapitālsabiedrības stratēģijā noteikto mērķu īstenošanai kapitālsabiedrības rīcībā nepieciešams atstāt finanšu līdzekļus dividendēs izmaksājamās peļņas daļas apmērā, Kultūras ministrija ierosina Ministru kabinetam pieņemt lēmumu, ka kapitālsabiedrības 2016.pārskata gada peļņa netiek izmaksāta dividendēs, t.i., tiek noteikta atšķirīga dividendēs izmaksājamā peļņas daļa 0 % apmērā. |
| 3. | Projekta izstrādē iesaistītās institūcijas | Kultūras ministrija, valsts sabiedrība ar ierobežotu atbildību „Rīgas cirks”. |
| 4. |  Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** | **2017.gads** |  Turpmākie trīs gadi (*euro*) |
| **2018.gads** | **2019.gads** | **2020.gads** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas salīdzinot ar kārtējo (2017) gadu |  Izmaiņas, salīdzinot ar kārtējo (2017) gadu |  Izmaiņas, salīdzinot ar kārtējo (2017) gadu |
|  1 |  2 |  3 |  4 |  5 |  6 |
|  1. Budžeta ieņēmumi: | 162 478 303 | -22 402 | 0 | 0 | 0 |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 162 478 303 | -22 402 | 0 | 0 | 0 |
|  1.2. valsts speciālais budžets | 0 | 0 | 0 | 0 | 0 |
|  1.3. pašvaldību budžets | 0 | 0 | 0 | 0 | 0 |
|  2. Budžeta izdevumi: | 0 | 0 | 0 | 0 | 0 |
|  2.1. valsts pamatbudžets | 0 | 0 | 0 | 0 | 0 |
|  2.2. valsts speciālais budžets |   0 | 0 | 0 | 0 | 0 |
|  2.3. pašvaldību budžets | 0 | 0 | 0 | 0 | 0 |
|  3. Finansiālā ietekme: | 162 478 303 | -22 402 | 0 | 0 | 0 |
|  3.1. valsts pamatbudžets | 162 478 303 | -22 402 | 0 | 0 | 0 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
|  5. Precizēta finansiālā ietekme: |  X |   0 | 0 | 0 | 0 |
|  5.1. valsts pamatbudžets |   0 | 0 | 0 | 0 |
|  5.2. speciālais budžets |   0 | 0 | 0 | 0 |
|  5.3. pašvaldību budžets |   0 | 0 | 0 | 0 |
|  6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Projekts šo jomu neskar. |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Pieņemot lēmumu par atšķirīgu dividendēs izmaksājamo summu (nosakot 0 % likmi), valsts budžetā netiktu pārskaitīta summa 22 401,75 *euro* apmērā, bet minētā summa paliktu kapitālsabiedrības rīcībā, novirzot to Rīgas cirka ēkas atjaunošanai un pārbūvei, kā arī jauna cirka darbības virziena – Rīgas cirka skolas attīstīšanai, lai novērstu ārkārtas situāciju dēļ iestājušās faktiskās sekas. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. |   Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

Katajs 67330327

Marcis.Katajs@km.gov.lv